/* KOM(2011) 167 galutinis - COD 2009/0059 */ KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento padarytų pakeitimų Tarybos pozicijoje dėl dėl pasiūlymo dėl EUROPOS PARLAMENTO IR TARYBOS REGLAMENTO kuriuo iš dalies keičiamas Reglamentas (EB) Nr. 1934/2006, nustatantis bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę (ICI Plus)





[pic] | EUROPOS KOMISIJA | Briuselis, 2011.4.1 KOM(2011) 167 galutinis 2009/0059 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento padarytų pakeitimų Tarybos pozicijoje dėl dėl pasiūlymo dėl EUROPOS PARLAMENTO IR TARYBOS REGLAMENTO kuriuo iš dalies keičiamas Reglamentas (EB) Nr. 1934/2006, nustatantis bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę (ICI Plus) 2009/0059 (COD) KOMISIJOS NUOMONĖpagal Sutarties dėl Europos Sąjungos veikimo 294 straipsnio 7 dalies c punktądėl Europos Parlamento padarytų pakeitimųTarybos pozicijoje dėldėl pasiūlymo dėl EUROPOS PARLAMENTO IR TARYBOS REGLAMENTO kuriuo iš dalies keičiamas Reglamentas (EB) Nr. 1934/2006, nustatantis bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę (ICI Plus) 1. Įžanga Sutarties dėl Europos Sąjungos veikimo 294 straipsnio 7 dalies c punkte nustatyta, kad Komisija pateikia nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagrindinė informacija Pasiūlymo perdavimo Europos Parlamentui ir Tarybai data – 2009 m. balandžio 21 d. (dokumentas COM(2009) 197 galutinis 2-2009/0059 (COD) 2009 m. lapkričio 30 d. klaidų ištaisymas, iš dalies pakeistas 2009 m. gruodžio 1 d. (įsigaliojus Lisabonos sutarčiai)) Europos Parlamento nuomonė po pirmojo svarstymo pateikta 2010 m. spalio 21 d. Iš dalies pakeisto pasiūlymo perdavimo Europos Parlamentui ir Tarybai data – nėra Politinio susitarimo dėl Tarybos pozicijos data – nėra Tarybos pozicija oficialiai priimta 2010 m. gruodžio 10 d. Europos Parlamento nuomonė po antrojo svarstymo pateikta 2011 m. vasario 3 d. 3. Pasiūlymo tikslas Komisija, vykdydama išorės veiksmų finansinių priemonių laikotarpio vidurio peržiūrą, pateikė šį pasiūlymą siekdama pašalinti teisės aktų sistemos spragą – dėl jos ES negali finansuoti veiklos, aiškiai nepriskirtos prie oficialios paramos vystymuisi (toliau – OPV) keturiasdešimt šešiose ES šalyse partnerėse visame pasaulyje. Taip yra dėl to, kad pagal Vystomojo bendradarbiavimo priemonės (toliau – VBP) reglamento 2 straipsnio 4 dalį netaikomos dauguma priemonių, neatitinkančių Ekonominio bendradarbiavimo ir plėtros organizacijos Paramos vystymuisi komiteto (toliau EBPO/PVK) nustatytų OPV kriterijų. Nėra kitų teisinių nuostatų, pagal kurias šalyse, kurioms taikoma vystomojo bendradarbiavimo priemonė, būtų galima finansuoti OPV kriterijų neatitinkančias priemones. Keliose srityse Komisijos ir Parlamento nuomonės dėl tam tikrų veiksmų atitikimo Paramos vystymuisi komiteto nustatytiems OPV kriterijams skiriasi. Vykdydamas demokratinę priežiūrą (Komisijai kreipiantis į EP dėl strategijų dokumentų ir daugiamečių programų) ir komitologijos procedūros metu (Komisijai nagrinėjant metines veiksmų programas), EP nurodė daug svarstytinų OPV kriterijų neatitinkančios veiklos pavyzdžių. Vėliau EP patvirtino keletą rezoliucijų, kuriose Komisija kritikuojama viršijusi savo galias patvirtindama tokius projektus pagal VBP reglamentą, todėl ji raginama šiuos projektus atšaukti. Todėl tam tikrų rūšių veiksmai buvo finansuoti ne pagal vystomojo bendradarbiavimo priemonę, o kaip parengiamieji veiksmai, kuriuos šiuo tikslu priėmė EP (t. y. verslo ir moksliniai mainai su Indija ir Kinija, bendradarbiavimas su vidutines pajamas gaunančių šalių grupe Azijoje ir Lotynų Amerikoje). Šie parengiamieji veiksmai baigti 2009 m. Komisarė Ferrero-Waldner ir EP komitetų pirmininkai susitarė, kad Europos studentų ir mokytojų dalyvavimas Erasmus Mundus išorės programose bus finansuojamas pagal vystomojo bendradarbiavimo priemonę tik iki 2009 m. pabaigos. Šalinant minėtą spragą taip pat reikėtų užtikrinti kai kurių energetikos projektų ir viešosios diplomatijos veiklos, kuri neatitiks OPV kriterijų (pvz., Azijoje, Vidurinėje Azijoje ir Irake ir (arba) Irane), finansavimą. Šiai problemai spręsti Komisija siūlo praktišką ad hoc sprendimą – šalis, kurioms taikoma vystomojo bendradarbiavimo priemonė, priskirti esamai šalių, kurioms taikoma bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonė, kategorijai. Ši priemonė laikoma tinkamiausia, nes ES ją taiko bendradarbiavimo finansavimui, siekdama su vystymusi nesusijusių tikslų. Šios priemonės bendrasis politikos tikslas taip pat bus taikomas ir toms šalims, kurioms taikoma vystomojo bendradarbiavimo priemonė – „konkrečiai atsižvelgti į poreikį stiprinti ryšius ir toliau su jomis bendradarbiauti dvišaliu, regioniniu ar daugiašaliu pagrindu, kad būtų sukurta palankesnė aplinka Bendrijos santykių su šiomis šalimis ir teritorijomis plėtojimui bei skatinamas dialogas, tuo pačiu atsižvelgiant į Bendrijos interesus“. Pasiūlymas yra ribotos trukmės (2010–2013 m.) ir ribotos taikymo srities, atsižvelgiant į jo politinį turinį ir poveikį biudžetui. Juo nenumatomi jokie tolesni pasiūlymai, susiję su kito laikotarpio išorės santykių finansinėmis priemonėmis pagal būsimą finansinę programą. EP jau pritarė Komisijos pasiūlymui biudžeto klausimu – laukiant, kol pasiūlymas pakeisti parengiamuosius veiksmus ir nustatyti OPV nepriskiriamus veiksmus bus oficialiai priimtas, į 2010 m. biudžetą įtrauktos naujos biudžeto eilutės ir būtini biudžeto asignavimai. Jei pasiūlymas nebus oficialiai priimtas, nebus teisinio pagrindo biudžeto asignavimams skirti. 4. Komisijos nuomonė dėl Europos Parlamento pakeitimų 4.1 Pakeitimai, kuriems Komisija pritarė Komisija pritaria tekstui, dėl kurio trys institucijos susitarė trišalių susitikimų, vykusių 2010 m. spalio ir lapkričio mėn., metu (1, 2, 3, 4, 5, 6, 7, 8, 9 konstatuojamosios dalys ir 1, 2, 3, 4 straipsniai, 5 straipsnio 2 dalis, 7, 8 straipsniai, 9 straipsnio 1 dalis, 12, 13 ir 14 straipsniai). Taryba patvirtino šias konstatuojamąsias dalis ir straipsnius pirmojo svarstymo metu. 4.2 Pakeitimai, kuriuos Komisija atmetė Komisija nepritaria straipsniams, susijusiems su deleguotais aktais ir komitologijos klausimais (8a konstatuojamoji dalis, 6 straipsnio 1 dalis, 14a, 14b, 14c straipsniai (deleguoti aktai), 6 straipsnio 3 dalis, 15 straipsnio išbraukimas (komitologija)). Komisija negali pritarti 16 straipsniui dėl finansinių nuostatų, kuriame teigiama, kad vystomojo bendradarbiavimo priemonės lėšų negalima naudoti ICI Plus finansavimui. Šiam daliniam pakeitimui nepritariama. Sprendimas dėl finansavimo šaltinių yra biudžeto institucijų prerogatyva ir yra priimamas patvirtinus metinį biudžetą. Šis sprendimas negali būti laikomas įstatymo galią turinčio teisės akto dalimi. Straipsnyje turi būti laikomasi standartinių nuostatų, išdėstytų kiekvienoje finansinėje priemonėje. Tačiau, siekdama padėti rasti susitarimą ir patikinti institucijas, Komisija pasirengusi padaryti pareiškimą, nurodydama į tai, kad 16 straipsnyje nustatyta orientacinė suma II priede išvardytoms šalims bus skiriama iš tam numatytų biudžeto eilučių, kurios skirtos veiklai, nesusijusiai su oficialia parama vystymuisi. 5. Išvada Po antrojo svarstymo bus tęsiamos diskusijos su teisės aktų leidėjais siekiant bendru sutarimu pagrįsto sprendimo, suteikiant pagrindines priežiūros teises Europos Parlamentui likusiam daugiamečio programavimo laikotarpiui ir paliekant pasirinkimo galimybes kitam laikotarpiui, įskaitant ir galimybę pasinaudoti deleguotais aktais, visapusiškai atsižvelgiant į SESV 290 straipsnyje nustatytus kriterijus.